# Filipinas

|  |
| --- |
| **Republica d'as FilipinasRepúbliká ng̃ Pilipinas Republic of the Philippines* |
|

|  |  |
| --- | --- |
|  |  |
| (En detalle) | (En detalle) |

 |
| Lema nacional: Maka-Diyos, Maka-Tao, Makakalikasan at Makabansa (Filipino: «Por l'amor de Dios, a chent, a naturaleza y o país») |
| Himno nacional: *Lupang Hinirang* |
| Situación de Filipinas |
| **Capital** | Manila |
| **Mayor ciudat** | Quezon City |
| **Idiomas oficials** | Filipino (tagalo) y anglés1 |
| **Forma de gubiernoPresident Vicepresidenta** | Republica presidencialista Bongbong Marcos Sara Duterte |
| **Independencia- Calendata - Reconoixita** | d'Espanya 12 de chunio de 1898 4 de chulio de 1946 |
| **Superficie**  • **Total**  • **% auguaMugas** | Posición 71º 300.000 km² 0,6 % 1.619 km |
| **Población**  • **Total**  • **Densidat** | Posición 12º 102.798.000 342,66 hab/km² |
| **PIB (PPA)**  • **Total (2006)**  • **PIB per capita** | Posición 25º US$ 443.369 millons US$ 5.160 |
| **Moneda** | Peso filipino (PHP) |
| **Chentilicio** | Filipino/a |
| **Zona horaria** | UTC+8 |
| **Dominio d'Internet** | .ph |
| **Codigo telefonico** | `+63` |
| **Prefixo radiofonico** | `DUA-DZZ / 4DA-4IZ` |
| **Codigo ISO** | 608 / PHL / PH |
| Miembro de: ONU, ASEAN, APEC, Unión Latina |
| 1 Baixo a Constitución de 1987, l'idioma nacional ye o filipino. Os idiomas oficials son filipino y anglés. Os idiomas rechionals (cebuano, ilokano, hiligaynon, bikol, waray-waray, kapampangan, pangasinan, kinaray-a, maranao, maguindanao, tausug) son os idiomas auxiliars oficials en as suyas respectivas rechions. O castellano estió luenga cooficial dica 1973. Actualment, ni o castellano ni l'arabe tienen estatus oficial, anque puedan emplegar-se «voluntaria y opcionalment». |

A **Republica d'as Filipinas** ye un estau islenco formau por un archipelago de 7.107 islas situadas alto u baixo a 100 km a lo sud-este d'Asia, en a costa occidental de l'oceano Pacifico.

Muga a l'este con a mar Filipina, a l'ueste con a mar d'a China Meridional, y a lo sud con a mar de Celebes. A lo sud se troban as Molucas y Celebes en Indonesia, a lo sud-ueste a parti malaya de Borneo y a lo norte ye Taiwán.

As islas se clamoron asinas por os espanyols en honor a o rei Felipe II d'Espanya.

A suya población ye de 102.798.000 habitants (2016) en una superficie de 300.000 km², con una densidat de población de 342,66 hab/km². A capital de Filipinas ye Manila, encara que a ciudat con un numero d'habitants mes gran ye Quezon City.

Politicament, Filipinas ye una republica presidencialista, estando l'actual president d'o país Bongbong Marcos y a suya vicepresidenta Sara Duterte.

## Idiomas

Seguntes a Constitución de Filipinas de 1987, o filipino y l'anglés son os solos idiomas oficials. O filipino oficial ye una versión estándard *de facto* d'o tagalo, charrau en a Gran Manila y atras rechions urbanas. O filipino y l'anglés s'utilizan en o gubierno, a educación, a politica, medios de comunicación, imprentas y en os negocios. A Constitución designa a las luengas rechionals, como o bicolano central, cebuano, ilocano, hiligainón, pampango, pangasinense, tagalo y samarenyo, como idiomas oficials auxiliars. Amás estipula que o castellano y l'arabe han de promover-se de traza voluntaria y opcional. Tamién existen atros dialectos que tienen relevancia y validez rechional.

Cal destacar tamién a influencia de l'idioma castellano en os idiomas actuals sobretot en o tagalo, tamién existe una luenga criolla conoixida como chabacano, charrau principalment en a ciudat de Zamboanga y provincias limitrofes con un numero poco claro de fablants pero seguntes muitas fuents supera ampliament lo millón de parlants.

## Relichión

Actualment y seguntes a Constitución filipina de 1987, Filipinas ye un estau aconfesional, ye decir que garantiza a deseparación d'a Ilesia y o Estau, amás d'a libertat de culto ta todas as creyencias relichiosas.

A relichión mayoritaria, con aproximadament un 90 % d'a población, ye o cristianismo introduciu per os misioners espanyols. Aproximadament un 80 % d'os cristianos son catolicos, mas d'un 8 % protestants tamién encara conservando a Ilesia Filipina Independient, propia y exclusiva d'os habitants de l'archipelago con uns 2 milions de practicants, y finalment una minoria ortodoxa.

D'as minoritarias a que tiene mas practicants, con un 5,6 % d'a población, ye l'islam, anque tamien existen atras relichions como: o budismo, que ye creixendo rapidament prencipalment a causa de l'augmento d'a immigración dende países practicants, o confucianismo y o taoísmo introducidas por misioners chineses, o xintoísmo introducido por a inmigración chaponesa, l'hinduismo introduciu por comerciants tamils y indonesios, y l'animismo prehispanico d'a población indichena, entre d'atras.

## Organización politico-administrativa

Filipinas ye dividida en 17 rechions, 82 provincias, 146 ciudaz, 1.488 municipios y 42.036 *barangays* (vicos).

As rechions y provincias de Filipinas.
As rechions son divididas cheograficament en tres grupos d'islas: Luzón, Visayas y Mindanao.

### Luzón

| Mapa | Rechión  | Capital | Provincias |
| --- | --- | --- | --- |
|  | **Rechión d'a Capital Nacional** (Metro Manila) | Manila | *Garra Provincia* |
|  | **La Cordillera** (CAR) | Baguio City | * Abra
* Apayao
* Benguet
* Ifugao
* Kalinga
* Mountain Province
 |
|  | **Ilocos** (Region I; Ilocos) | San Fernando | * Ilocos Norte
* Ilocos Sud
* La Union
* Pangasinan
 |
|  | **Val d'o Cagayan** (Region II) | Tuguegarao City | * Batanes
* Cagayan
* Isabela
* Nueva Vizcaya
* Quirino
 |
|  | **Luzón Central** (Region III) | San Fernando | * Aurora
* Bataan
* Bulacan
* Nueva Ecija
* Pampanga
* Tarlac
* Zambales
 |
|  | **Calabarzón** (Region IV-A) | Calamba City | * Batangas
* Cavite
* Laguna
* Quezon
* Rizal
 |
|  | **Mimaropa** (Region IV-B) | Calapan | * Marinduque
* Occidental Mindoro
* Oriental Mindoro
* Romblon
* Palawan
 |
|  | **Bicol** (Region V) | Legazpi City | * Albay
* Camarines Norte
* Camarines Sud
* Catanduanes
* Masbate
* Sorsogon
 |

### Visayas

| Mapa | Rechión  | Capital | Provincias |
| --- | --- | --- | --- |
|  | **Visayas de l'Ueste** (Region VI) | Iloilo | * Aklan
* Antique
* Capiz
* Guimaras
* Iloilo
* Negros de l'Ueste
 |
|  | **Visayas d'o Centro** (Region VII) | Cebu City | * Bohol
* Cebu
* Negros Oriental
* Siquijor
 |
|  | **Visayas de l'Este** (Region VIII) | Tacloban City | * Biliran
* Samar de l'Este
* Leyte
* Samar d'o Norte
* Samar
* Leyte d'o Sud
 |

### Mindanao

| Mapa | Rechión  | Capital | Provincias |
| --- | --- | --- | --- |
|  | **Península de Zamboanga** (Region IX) | Pagadian City | * Zamboanga d'o Norte
* Zamboanga d'o Sud
* Zamboanga Sibugay
 |
|  | **Mindanao d'o Norte** (Region X) | Cagayan de Oro | * Bukidnon
* Camiguin
* Lanao d'o Norte
* Misamis de l'Ueste
* Misamis de l'Este
 |
|  | **Davao** (Region XI) | Davao City | * Davao City
* Davao d'o Norte
* Davao d'o Sud
* Davao d'Oro
* Davao de l'Ueste
* Davao de l'Este
 |
|  | **Soccsksargen** (Region XII) | Koronadal City | * Cotabato
* Sarangani
* Cotabato d'o Sud
* Sultán Kudarat
 |
|  | **Caraga** (Region XIII) | Butuan City | * Agusan d'o Norte
* Agusan d'o Sud
* Islas Dinagat
* Surigao d'o Norte
* Surigao d'o Sud
 |
|  | **Bangsamoro** (BARMM) | Cotabato City | * Basilan
* Lanao d'o Sud
* Maguindanao
* Shariff Kabunsuan
* Sulu
* Tawi-Tawi
 |

## Referencias

## Vinclos externos

* Se veigan as imáchens de Commons sobre **as Filipinas**.
* Se veigan as imáchens de Commons sobre **as Filipinas**.
* (en) Gaceta oficial de noticias.
* (en) Sitio web oficial d'o Turismo en Filipinas.

|  |
| --- |
| **Estaus d'Asia** |
|
Afganistán | Arabia Saudita | Armenia1 | Azerbaichán1 | Bahrein | Bangladesh | Birmania | Bután | Brunei | Cambocha | Cazaquistán1 | Corea d'o Norte | Corea d'o Sud | Chapón | Cheorchia1 | Republica Popular de China | Republica de China (Taiwan) | Chipre1 | Chordania | Echipto | Emiratos Arabes Unius | Filipinas | India | Indonesia | Irán | Iraq | Israel | Kirguizistán | Kuwait | Laos | Liban | Malaisia | Maldivas | Mongolia | Nepal | Omán | Palestina2 | Pakistán | Qatar | Rusia1 | Singapur | Sri Lanka | Siria | Tachiquistán | Tailandia | Timor Oriental | Turquía1 | Turkmenistán | Uzbekistán | Yemen | Vietnam |
| **Dependencias**: Akrotiri y Dhekelia | Hong Kong | Islas Cocos | Isla de Nadal | Macau | Territorio Britanico de l'Oceano Indico |
| 1 Perteneix a Europa por razons culturals y historicas, pero cheograficament ye en Asia. 2 Territorio controlau por Israel y gubernau por l'Autoridat Nacional Palestina. |